Mreženje za podjetnice
2026-06-03 09:00 - 2026-06-17 11:00 (Europe/Ljubljana)
Tri srečanja, osem podjetnic, konkretne izkušnje in prave povezave – v živo v Kikštarterju Kamnik.
Če si podjetnica in si želiš manj pogovorov o tem, “kako bi moralo biti”, in več pogovorov o tem, kako v resnici je, potem beri naprej.
Ob začetku poletja v Kikštarterju Kamnik pripravljamo niz treh srečanj za podjetnice, ki želijo več kot le klasično mreženje. Gre za priložnost, da se v manjši, fokusirani skupini osmih podjetnic poglobimo v izzive, priložnosti, dileme in dobre prakse podjetniškega vsakdana.
Ne bo predavanj. Ne bo prosojnic.Bo čas za konkretne debate, praktična vprašanja in povezovanje z drugimi podjetnicami, ki razumejo, kaj pomeni voditi posel – v dobrih in slabih dneh.
Termin mreženj: sreda, 3., 10 in 17. junij 2026 med 9:00 in 11:00

Prijave
Prijava je obvezna in velja za vsa tri srečanja, saj se skupina razvija kot celota.
OBRAZEC ZA PRIJAVO
Pomembno: prijava ne pomeni samodejne vključitve.Zaradi omejenega števila mest bo KIKštarter oblikoval skupino tako, da bodo podjetnice lahko druga drugi največji doprinos – glede na izkušnje, odprtost in trenutni korak v razvoju.
Strokovna mreženja na temo rasti in razvoja podjetja se izvajajo v partnerstvu s SPIRIT Slovenija, javna agencija ob finančni podpori Ministrstva za gospodarstvo, turizem in šport.
